RO Jurnalul Ofícial al Uniunii Europene 109

31987R3427



JURNALUL OFÍCIAL AL UNIUNII EUROPENE

REGULAMENTUL (CEE) NR. 3427/87 AL COMISIEI

din 16 noiembrie 1987

de stabilire a normelor de aplicare privind intervenția în sectorul orezului

COMISIA COMUNITĂȚILOR EUROPENE,

având în vedere Tratatul de instituire a Comunității Economice Europene,

având în vedere Regulamentul (CEE) nr. 1418/76 al Consiliului din 21 iunie 1976 privind organizarea comună a piețelor în sectorul orezului (1), modificat ultima dată de Regulamentul (CEE) nr. 1907/87 (2), în special articolul 5 alineatul (6),

întrucât, în conformitate cu articolul 5 alineatul (1) din Regulamentul (CEE) nr. 1418/76, achiziția pentru intervenție este posibilă numai în cazul în care prețul pieței se situează, într-o anumită perioadă, sub prețul de intervenție; întrucât această dispoziție are drept obiectiv evitarea recurgerii la intervenție la cea mai mică mișcare de prețuri și declanșarea achizițiilor pentru intervenție doar în situația în care nivelul prețurilor rămâne sub prețul de intervenție o anumită perioadă; întrucât o perioadă de două săptămâni este de natură să răspundă acestui obiectiv;

întrucât în noul regim de intervenție, instituit prin Regulamentul (CEE) nr. 1907/87, achizițiile pentru intervenție se pot efectua numai pe baza comparării prețului pieței cu prețul de intervenție; întrucât acest ultim preț se stabilește pentru o calitate standard în stadiul comerțului cu ridicata pentru o marfă nedescărcată restituită în antrepozit; întrucât, din motive de comparabilitate, se recomandă stabilirea prețului pieței la un stadiu identic;

întrucât, pentru o bună gestionare a sistemului de intervenție, se recomandă limitarea constatării celui mai excedentar preț al pieței; întrucât, în același scop, se recomandă limitarea la constatarea prețului pieței pentru cel mai reprezentativ soi din partea de producție excedentară; întrucât, cu toate acestea, este oportun să se prevadă posibilitatea de a se lua în considerație situația pieței din Spania, în cazul în care există un excedent;

întrucât, în ceea ce privește decizia de a încheia achizițiile pentru intevenție, trebuie să se stabilească o perioadă de supraveghere a situației pieței mai lungă decât cea necesară pentru declanșarea unor astfel de achiziții;

întrucât măsurile prevăzute de prezentul regulament sunt în conformitate cu avizul Comitetului de gestionare a cerealelor,

ADOPTĂ PREZENTUL REGULAMENT:

Articolul 1

(1) Achiziția pentru intervenție în perioada prevăzută la articolul 5 alineatul (1) din Regulamentul (CEE) nr. 1418/76 se hotărăște atunci când, timp de două săptămâni consecutiv, prețul pieței, constatat pentru fiecare din săptămânile luate în considerație, se situează sub prețul de intervenție valabil pentru săptămâna în cauză.

(2) Achiziția pentru intervenție se încheie atunci când prețul pieței constatat în conformitate cu alineatul (1) se situează, timp de trei săptămâni consecutiv, la un nivel egal cu sau mai mare decât prețul de intervenție valabil în perioada respectivă.

Cu toate acestea, ofertele depuse înaintea deciziei de a încheia achizițiile pentru intervenție rămân valabile.

Articolul 2

(1) Se înțelege prin „preț al pieței”, în sensul articolului 5 alineatul (1) din Regulamentul (CEE) nr. 1418/76, prețul constatat, în conformitate cu dispozițiile articolului 3 în stadiul comerțului cu ridicata, pentru marfa nedescărcată restituită în antrepozit și pentru plata în numerar.

Prețurile sunt valabile pentru orezul corespunzător calității standard.

(2) Statele membre în care se află piețele prevăzute la articolul 3 comunică Comisiei, cel târziu în fiecare miercuri a săptămânii, prețul constatat pe piețele respective începând de miercurea săptămânii precedente, precum și toate elementele care se află la baza prețurilor în cauză.

Articolul 3

În sensul prezentului regulament:

— prețurile se constată pe piața din Vercelli;

— se ia în considerație soiul Lido.

Cu toate acestea, în cazul în care, pe piața spaniolă, orezul este excedentar în mod semnificativ, se pot lua în considerație prețurile pieței din Valencia referitoare la soiul Bahia.

În acest caz, prețul de piață care se reține în temeiul prezentului regulament este media rezultând din următoarea ponderare:

— preț constatat la Vercelli pentru Lido: 95 %;

— preț constatat la Valencia pentru Bahia: 5 %.

Articolul 4

Prezentul regulament intră în vigoare în a treia zi de la data publicării în Jurnalul Oficial al Comunităților Europene.

Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 16 noiembrie 1987. Pentru Comisie Franz ANDRIESSEN Vicepreședinte

(1) JO L 166, 25.6.1976, p. 1.

(2) JO L 182, 3.7.1987, p. 51.